Broderikursus i 'Stumpwork ærtebælgen' Lørdag d.16.januar 2027 kl. 10-14
Det er liiige før man både kan dufte, høre og smage de sprøde, grønne ærter, når vi med forskellige teknikker i stumpwork, laver en lille ærtebælg med blade. Jeg har i dette lille overskuelige projekt, samlet 4 måder at få broderiet til at stikke ud af stoffet på og det bliver dem, vi lægger størst fokus på i løbet af kurset. Så vi kommer omkring løse dele med ståltrådskanter, forstærkede tungestingsrækker, picoter og syning over perler. Der er selvfølgelig også andre broderisting til alt det flade, men det er jo bare bonus. Kom med ... det bliver grønt. Underviser: Rikke Lyng Christensen. Har 24 års erfaring som tekstillærer, stifter af Facebook gruppen Broderi for sjov og en del af Moonfeather. Sted: Kurset bliver afholdt i private rammer på Gormsvej 3, 8960 Randers SØ Pris: 395,- incl. stof med motiv, kompendie, thé og kaffe Kurset gennemføres ved min. 5 deltagere. Beløbet refunderes kun ved aflysning af kurset. Evt. aflysning af kurset vil blive meldt 1 uge inden kurset, ellers gennemføres det. Husk at skrive det i din kalender, da der ikke kommer reminder mail før kurset. Medbring saks, fine broderinåle med spids og grønt broderigarn, (ellers vil det være muligt at købe på stedet. Husk en lille madpakke. Der findes luplamper på kursusstedet